અત્યાર સુધીમાં રમાયેલ ચાર મેચમાં ભારતનો બે મેચમાં વિજય થયો છે જ્યારે ઓસ્ટ્રેલિયા સામેની મેચમાં ભારતનો પરાજય થયો હતો. જ્યારે ગ્રેટ બ્રિટેન સામેની મેચ ભારતે ડ્રો કરી હતી. આમ આજના વિજય બાદ ટૂર્નામેન્ટની ફાઇનલમાં પહોંચવા ભારત માટે ફરી આશાનું કિરણ જોવા મળી રહ્યું છે. આ અગાઉ ભારત નવ વખતના ચેમ્પિયન ઓસ્ટ્રેલિયા સામે ફાઇનલમાં હારી ગયું હતું. લંડનમાં જૂનમાં રમાનારી વિશ્વ લીગ સેમીફાઇનલ માટે આ ટૂર્નામેન્ટ ભારત માટે ઘણી અગત્યની છે.